กสทช. งดจ่ายโบนัส 200 ล้านบาท นำให้รัฐช่วยคนเดือดร้อนจาก โควิด-19
บอร์ด กสทช. เสียงแตก คืนเงินค่าคลื่นให้ อสมท ไฟเขียวขยายระยะเวลาจ่ายค่าธรรมเนียม และงดจ่ายโบนัสปี 63 ประมาณ 200 ล้านบาท ให้รัฐนำเงินไปช่วยเหลือคนเดือดร้อนจาก Covid-19นายฐากร ตัณฑสิทธิ์ เลขาธิการคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (กสทช.) เปิดเผยว่า ที่ประชุมบอร์ด กสทช. เห็นชอบให้ขยายระยะเวลาการจัดเก็บค่าธรรมเนียมใบอนุญาตรายปี สำหรับผู้รับใบอนุญาตทีวีดิจิทัล และผู้รับใบอนุญาตโทรคมนาคมออกไป ดังนี้ผู้รับใบอนุญาตที่มีรายได้มากกว่า 1000 ล้านบาท ซึ่งมีอยู่ 12 ราย ให้นำเงินค่าธรรมเนียมรายปี มาชำระให้ กสทช. 50% ภายในวันที่ 15 มิ.ย.2563 ส่วนงวดที่เหลืออีก 50% ให้นำมาชำระภายในวันที่ 15 ส.ค.2563 ทั้งนี้ เพื่อแบ่งเบาภาระผู้ประกอบการในช่วงการแพร่ระบาดไวรัสโควิด-19 และเมื่อ กสทช. ได้ช่วยแบ่งเบาภาระให้แล้ว ผู้ประกอบการจะต้องช่วยเหลือแบ่งเบาภาระให้ประชาชนด้วยส่วนเรื่องการจ่ายเงินเยียวยาการคืนคลื่น 2600 เมกะเฮิรตซ์ ให้บริษัท อสมท จำกัด (มหาชน) นั้น บอร์ด กสทช. ยังไม่มีมติเรื่องดังกล่าว เนื่องจากกรรมการ กสทช. มีความคิดเห็นท่ีแตกต่างกัน ทั้งเรื่องระยะเวลาการนำมาคำนวณจ่ายเงินชดเชย ที่แบ่งเป็น 3 ปี 6.5 ปี และ 8.6 ปี และการแบ่งสัดส่วนเงินเยียวยาระหว่างอสมท กับคู่สัญญา ขณะที่ อสมท ไม่มีความชัดเจนเกี่ยวกับการแบ่งสัดส่วนวงเงินที่ได้รับจากการเยียวยา รวมถึงอำนาจการตัดสินใจของ อสมท ด้วย จึงขอให้ทำหนังสือยืนยันกับมายัง กสทช. อีกครั้ง และเมื่อได้รับหนังสือยืนยันจาก อสมท บอร์ดจะนัดประชุมวาระพิเศษ เพื่อตัดสินใจเรื่องดังกล่าว เพื่อไม่ให้เกิดปัญหายืดเยื้อต่อไปอีกนายฐากร กล่าวว่า นอกจากนี้บอร์ด กสทช. มีมติไม่จ่ายเงินโบนัสพนักงานปี 2563 โดย กสทช. จะนำเงินดังกล่าว ส่งเป็นรายได้แผ่นดิน เพื่อให้รัฐนำเงินไปช่วยเหลือประชาชนที่ได้รับผลกระทบจากการแพร่ระบาดไวรัสโควิด-19 ต่อไป โดยปีที่ผ่านมา บอร์ดกสทช.อนุมัติเงินโบนัสให้พนักงาน 1.5-1.7 เท่าของเงิน ใช้เงินเฉลี่ยราว 200 ล้านบาท.
บอร์ด กสทช. เสียงแตก คืนเงินค่าคลื่นให้ อสมท ไฟเขียวขยายระยะเวลาจ่ายค่าธรรมเนียม และงดจ่ายโบนัสปี 63 ประมาณ 200 ล้านบาท ให้รัฐนำเงินไปช่วยเหลือคนเดือดร้อนจาก Covid-19
กสทช.,ไม่จ่ายโบนัส,โควิด-19,ไม่มีโบนัส,อสมท,จ่ายค่าธรรมเนียม,ฐากร ตัณฑสิทธิ์,ข่าวทั่วไป